GiliGold/VAD_KnessetCorpus huggingface dataset:
חיים כץ: למה אתה לא עושה את זה בהתנדבות?
ליפא מאיר: אתה גם לא עובד בהתנדבות.
חיים כץ: אני עובד בהתנדבות.
חיים כץ: אבל אני לא עושק אנשים.
ליפא מאיר: אני לא בטוח.
חיים כץ: אתה לא בטוח?
חיים כץ: סיימת לדבר, אין לך פה יותר זכות לדבר.
ליפא מאיר: בבקשה.
חיים כץ: אנשי האפוטרופוס, ראיתם את רוח הדברים.
חיים כץ: יש פה מישהו שנהנה מהתפקיד שלו.
חיים כץ: אני לא יודע אם הוא מרוויח הרבה או מעט, אני גם לא שואל אותו, אבל הוא ימשוך את זה עד סוף הזמן ולא ייתן מענה לאנשים.
חיים כץ: זו דעתי.
חיים כץ: הלוואי שאני טועה.
חיים כץ: הלוואי שאוכל להגיד: אדוני, אני מתנצל בפניך, טעיתי.
חיים כץ: אבל לא נראה לי.
חיים כץ: נראה לי שצריך לעשות סוף לסאגה הזאת, לטוב ולרע.
חיים כץ: או לקחת את כל הכסף ולהעביר לאפוטרופוס, או לחלק את זה לבעלי המניות, אבל לגמור את זה לכל הכיוונים.
חיים כץ: לקבל החלטה, מי שיאבד יאבד, אבל לגמור את הקרקס הזה.
חיים כץ: העסק מתנהל בצורה לא הולמת ולא הגונה.
חיים כץ: אני מקווה שלפני ה-31 בדצמבר תדווחו לוועדה איפה זה עומד, הוועדה תפנה אליכם ותשאל לאן זה הולך, ונראה איך אנחנו יכולים לפתור את זה ולגמור את זה.
חיים כץ: אחר צהריים טובים.
חיים כץ: עדיין יום שני בשבוע, י"ט באייר, ה-29 לאפריל 2013.
חיים כץ: אנחנו קיימנו פה דיון שהופסק אי-שם בצהריים בסביבות השעה 14:00.
חיים כץ: מאז התנהלו שיחות עם שרת הבריאות ועם שר האוצר.
חיים כץ: כשאני אגמור לתת את ההצהרה שלי, שנרשמת בפרוטוקול – היו פה כאלה מנציגי הפארמה שרצו לדבר.
חיים כץ: הם יוכלו לדבר.
חיים כץ: ניתן להם לדבר.
חיים כץ: לא שכחתי שאמרתי הפסקה – ואכן, בשיחותי עם שרת הבריאות ושר האוצר התברר לי שלא רק אנחנו, חברי הוועדה, רגישים חברתית.
חיים כץ: הרגישות התגלתה גם אצל שרת הבריאות וגם אצל שר האוצר.
חיים כץ: משרד האוצר, ללא קשר למה שקורה פה בדיון הזה, ידאג להעביר שישה מיליון שקלים נוספים על תקציב הבריאות לתרופות לציבור הנזקקים, הגמלאים וניצולי השואה במדינת ישראל.
חיים כץ: אוקיי, אתה ביקשת לדבר.
ניר קנטור: שמי ניר קנטור, אני מנהל את איגוד הכימיה, פרמצבטיקה ואיכות הסביבה בהתאחדות התעשיינים.
ניר קנטור: התעשייה שאנחנו מייצגים היא תעשייה של כ-14 חברות תעשייתיות, שבמהותה היא תעשייה גנרית שמייצרת הרבה מאוד תוצרים למדינת ישראל.
ניר קנטור: ראינו כבר נוסח חדש, אז הייתי שמח לשמוע מה ההבדל, ואם יהיו הבדלים בהמשך הדיון.
ניר קנטור: הונח נוסח חדש שכבר עברנו עליו.
נעה בן-שבת: לא, היו עוד כמה תיקוני ניסוח.
חיים כץ: לא, אין שום דבר מהותי חדש.
חיים כץ: לא קרה כלום.
חיים כץ: לא קרה שום דבר שצריך להתרגש.
ניר קנטור: בסדר.
מיקי רוזנטל: יש מכירות של תרופות בעוד שישה מיליון לזקנים.
ניר קנטור: זו בהחלט בשורה.
מיקי רוזנטל: הם מרוויחים גם מהצד הזה.
חיים כץ: אמרנו את זה אחרי שהבורסה נסגרה, שתהיה הודעה יום מראש.
ניר קנטור: מאה אחוז.
ניר קנטור: אני לא רוצה לחזור על הדברים של כל חברי, שנאמרו קודם לכן, ואנחנו בהחלט מחזקים את הטענות שנאמרו גם על-ידי "פארמה ישראל" וגם על-ידי איגוד לשכות המסחר, ובוודאי לגבי הדברים שנאמרו על-ידי מנכ"ל "רקח".
ניר קנטור: אני רק רוצה להדגיש מספר דברים שלהערכתי לא הודגשו מספיק בדיון קודם לכן.
ניר קנטור: הנקודה הראשונה היא להחזיר את כולנו, ברשותכם, לאותו דיון שהיה ב-2012, על אותה תקופת הארכה שדובר עליה.
ניר קנטור: באותו הדיון כבר אז באנו וטענו שמשך הזמן שמדובר עליו לא יספק ולא מספיק על מנת שהתעשייה תוכל להיערך ללוחות הזמנים, וגם פירטנו את אותם תהליכים שנדרשים לתעשייה.
ניר קנטור: לצערנו, לא הצלחנו לשכנע באותו הדיון, וההחלטה שהתקבלה בסופו של דבר הייתה החלטה לתשעה חודשי הארכה בלבד.
ניר קנטור: אבל גם כפי שכבוד היושב-ראש ציין קודם לכן, כבר באותו הדיון, מי שישב כיושב-ראש הדיון דאז, חבר הכנסת אגבאריה, ציין במפורש לפרוטוקול שבמידה ויידרש זמן נוסף יהיה ניתן לבוא לוועדה על מנת לקבל הארכה.
חיים כץ: נכון, אמר.
ניר קנטור: לכן אנחנו מתוך זה מבינים שהוועדה כן הייתה קשובה והבינה שהזמן הזה לא יהיה טריוויאלי ולא יהיה פשוט ליישום.
ניר קנטור: בנוסף על כך, עוד בעבר, בשנת 2013, גם משרד הבריאות בדיונים שהתקיימו בנושאים הללו הבין – במסגרת הפרוטוקולים המפורסמים נאמר על-ידי משרד הבריאות שהם מבינים שייקח משך זמן של כשלוש שנים להיערכות לחברות.
ניר קנטור: ולכן גם מתוך הנקודה הזאת אנחנו מבינים שמשרד הבריאות מבין גם כן שמשך הזמן הוא לא טריוויאלי.
ניר קנטור: אנחנו נשמח לבוא ולתאר לכם את התהליכים – לצערי בבוקר היו גם נציגים של החברות שיודעים לתאר לפרטי פרטים כיוון שהם עוסקים ביום-יום שלהם באותם תהליכים כדי ליישם את זה.
ניר קנטור: התהליך הזה הוא בהחלט לא טריוויאלי.
ניר קנטור: הוא דורש הרבה מאוד גם לוגיסטיקה, גם זמן.
ניר קנטור: זו לא בעיה כספית במהותה, זו בעיה לוגיסטית וזמן שנדרש לחברות על מנת להיערך.
ניר קנטור: ולצערנו, כפי שהתרענו מראש, תשעה חודשים הם בהחלט זמן קצר מאוד.
ניר קנטור: כפי שהדגשנו, הבעיה היא המלאים, ועליה אנחנו מבקשים את אותו פתרון שהיינו מצפים לראות.
ניר קנטור: שוב, אנחנו מעלים את הבקשה שלנו לתת אורכה למשך שלושה-ארבעה חודשים רק לעניין המלאים.
חיים כץ: יש לי שאלה אליך, תגיד לי מה היית מעדיף, את החוק הישן או את החוק החדש?
ניר קנטור: החוק הישן, קרי ללא התיקון הנוכחי?
חיים כץ: כן, אין תיקון נוכחי, וממחר, ה-1 במאי אתה חשוף לתביעות.
חיים כץ: יבוא איזה מישהו וייתבע אותך על עבירה פלילית.
ניר קנטור: בוודאי שאני לא מעדיף את זה, וודאי אני לא רוצה את זה.
חיים כץ: זאת אומרת שהחוק החדש זה הרע במיעוטו.
ניר קנטור: בין זה לבין קנסות?
ניר קנטור: אני לא בוחר את הקנסות.
ניר קנטור: אני הייתי רוצה לראות - - -
חיים כץ: אתה לא אוהב את הקנסות - -
יעל גרמן: היטלים.
חיים כץ: - - אין קנסות.
חיים כץ: אתה לא אוהב את ההיטלים, אתה לא אוהב את האגרות.
חיים כץ: אתה לא אוהב אותם, אבל זה פחות רע מעבירה פלילית.
ניר קנטור: אני לא יכול לדבר בשם החברות, אני לא יודע - - -
חיים כץ: אתה, אתה, שדיברת פה עכשיו.
ניר קנטור: אני בוודאי לא חושב שמישהו צריך לעבור עבירה פלילית.
ניר קנטור: אנחנו בבית המחוקקים, אני לא חושב שאני צריך לדבר על כיוון של עבירות פליליות.
חיים כץ: תשמע, אם יבוא האוצר ויגיד אני רוצה להעלות את המע"מ ב-80% - זה יבוא - - -
ניר קנטור: זה "בג"יץ", אבל זה יכול לבוא.
אילן גילאון: רק על פירות.
חיים כץ: יבוא, יבוא.
חיים כץ: ואז אתה תגיד להם: על 80% אני כבר מוכן להיות עבריין.
חיים כץ: קטן.
חיים כץ: לקחת צ'אנס.
ניר קנטור: אני, התאחדות התעשיינים, לא מעודד עבריינות.
ניר קנטור: נקודה.
ניר קנטור: מה כל חברה תעשה, לא יודע לומר לך.
חיים כץ: שמע, אנחנו נראה אותך באכיפת דיני עבודה.
חיים כץ: נראה אתכם שם, ניפגש.
חיים כץ: היום זה היום הראשון של הדיונים.
חיים כץ: יהיו לנו עוד הרבה.
חיים כץ: אנחנו ניפגש.
חיים כץ: סביר להניח שיהיו עוד שלושה-ארבעה דיונים עד סוף הקדנציה.
חיים כץ: נראה לי.
חיים כץ: עוד מישהו רוצה להגיד משהו?
חיים כץ: כן אדוני עורך הדין.
דן כרמלי: רק להשלים אדוני היושב-ראש, תודה.
דן כרמלי: אנחנו נקטענו כשתיארתי בפניך, אדוני היושב-ראש, ובפני חברי הכנסת - - -
חיים כץ: עשינו פאוזה ועברנו למנכ"ל משרד הבריאות.
חיים כץ: ראיתי איך אתה מהנהן בראש ואומר זה נכון, זה נכון.
דן כרמלי: הכול היה נכון עד לנקודה - -
חיים כץ: שהוא הלך.
דן כרמלי: - - שבפועל הוא לא התייחס, אדוני, לשאלה שלך.
דן כרמלי: ובעצם הבאתי בפני חברי הכנסת והוועדה - - -
חיים כץ: מה הייתה השאלה שלי?
דן כרמלי: אני ציטטתי מדברי אנשי המקצוע של משרד הבריאות שאומרים בתוך תזכיר חוק שהופץ לציבור – שהופץ לציבור – שהם מבינים שיש בעיית מלאים.
דן כרמלי: ואני חוזר ומצהיר אדוני, החברות מוכנות.
דן כרמלי: האצוות שיגיעו למדינת ישראל ושמיוצרות במדינת ישראל מכאן והלאה הן אצוות שמתאימות לדרישות החוק.
דן כרמלי: יש כאן בעיה של מלאים של 12.5 מיליון פריטים, שדרך אגב, אם הם ייתקעו מי שייפגע מהם ומהמצב הזה יותר מכל הם דווקא אלה החלשים שאין ידם משגת בצורה אחרת בעניין הזה.
דן כרמלי: אני חושב שהוועדה הנכבדה הזאת וחברי הכנסת כן יכולים לתת פתרון, וכן לשמור על מתווה החוק כפי שהוצע כאן - - -
חיים כץ: אתה יודע לפרק את ה-12.5 מיליון לכמויות של סוגים?
דן כרמלי: ברגע זה לא.
דן כרמלי: אני יכול - - -
חיים כץ: זה ממוחשב אצלך.
דן כרמלי: אצלי לא.
דן כרמלי: אצל נציגי - - -
חיים כץ: אתה זה אתה, אתה הנציג, אתה הדובר, זה ממוחשב אצלך.
דן כרמלי: נכון אדוני היושב-ראש.
דן כרמלי: אני יכול, לא ברגע זה, אבל בפירוש כן.
דן כרמלי: מדובר על מגוון של מאות תרופות.
דן כרמלי: אנחנו תוקעים במלאי מאות סוגים של תרופות, בסך הכול 12.5 מיליון פריטים.
דן כרמלי: יש פתרון לעניין הזה.
דן כרמלי: הרי המטרה מבורכת, ובירכתי על המטרה, ואנחנו מברכים על המטרה של החוק.
דן כרמלי: ואנחנו חושבים ששרת הבריאות עושה דבר נכון - - -
חיים כץ: אם היית הולך לקנות בית, ואתה יודע שב-1 למאי מס הרכוש – אתה עורך דין, אז אצלך זו כבר דירה שנייה.
דן כרמלי: אני לא מגיב, אדוני.
חיים כץ: אל תגיב.
חיים כץ: לא צריך – לא אתה.
דן כרמלי: שתיקה לא נרשמת בפרוטוקול, אני חייב להגיד שאני לא מגיב.
חיים כץ: אז אתה יודע שעל דירה שנייה מה-1 למאי, מהאגורה הראשונה, מהשקל הראשון, אתה תשלם 12% מס רכישה.
חיים כץ: מה תעשה כשאתה יודע שאתה בחו"ל?
חיים כץ: או שתשתלח מישהו שישלם, או שאתה תקדים את הטיסה, נכון?
דן כרמלי: נכון, אם הייתה לי אפשרות כזאת.
חיים כץ: עכשיו אתה יודע תשעה חודשים מראש – תשעה חודשים מראש – שיש לך Target שלא אהבת אותו.
חיים כץ: לא אהבת אותו.
דן כרמלי: חשבתי שהוא לא ישים.
חיים כץ: תקשיב, לא אהבת אותו, אבל ידעת לחיות אתו.
חיים כץ: לא אהבת אותו, אבל ידעת לחיות אתו.
חיים כץ: והיו לך תשעה חודשים.
חיים כץ: אלה שמתעסקים ברפואה הם גם אנשים נבונים.
חיים כץ: הם יודעים לעשות לוגיסטיקה.
חיים כץ: הם יודעים את השאלות שאני שואל, הם יודעים לעשות לוגיסטיקה.
חיים כץ: ממיינים אותם לפי כמויות.
חיים כץ: עושים את הכול, ונשארים במקום 200, עם 17 תרופות.
חיים כץ: אומרים, ואללה, הגברת רוצה קנסות?
חיים כץ: ניתן לה 17 - - -
יעל גרמן: איזה קנסות?
יעל גרמן: לא קנסות.
חיים כץ: לא קנסות, אגרות.
דן כרמלי: לא, אבל זה קנסות, אדוני, זה קנסות.
יעקב מרגי: זה קנס.
יעקב מרגי: זה קנס חוקי.
יעקב מרגי: אני אומר לך, זה קנס חוקי.
דן כרמלי: אני לא בטוח אדוני.
יעקב מרגי: עובדה, זה למי שינפיק תרופה בלי זה.
חיים כץ: בוא תקשיב, זה לא קנס, זו אגרה.
חיים כץ: אתה כשר לשעבר – וכשר לעתיד - - -
יעקב מרגי: איך הוא אומר?
יעקב מרגי: ואללה, זה קנס מולבן.
יעקב מרגי: בוא נאמר את האמת פה.
חיים כץ: שר בעתיד – אצלי זו טעות סופרים.
חיים כץ: אתה יודע, אצלי זו טעות סופרים עכשיו.
קריאה: כל תשלום הוא לא קנס.
יעל גרמן: לא, זה היטל.
חיים כץ: הודיעו לנו בדקה האחרונה, אנחנו נעלה ונרד.
חיים כץ: אני אתן לך להמשיך.
חיים כץ: אנחנו כנראה נצטרך לעשות עוד הפסקה להצביע אי-אמון במליאה ולרדת.
חיים כץ: או שאנחנו עושים פה קיזוזים?
חיים כץ: כמה יש כמה יש פה אופוזיציה-קואליציה?
חיים כץ: כמה יש פה אופוזיציה?
חיים כץ: ארבעה.
חיים כץ: כמה יש פה קואליציה?
אילן גילאון: לא, אסור לנו לעשות קיזוזים.
אילן גילאון: יש הוראה שלא עושים קיזוזים.
חיים כץ: מתי ההצבעה?
אילן גילאון: חיים, תעבור להצבעה ודי.
מיקי רוזנטל: בוא נעשה הצבעה פה ודי, נגמור.
חיים כץ: מאחר ואנחנו ביום הראשון של הכנסת, עם נושא חקיקה – אתה מעביר את החוק, מצביע על הסעיפים, אחרת החוק לא מאושר.
חיים כץ: אנחנו עובדים בצורה מסודרת.
חיים כץ: יש נוהל להעביר חוקים במדינת ישראל.
חיים כץ: ואם אנחנו נחליט שאנחנו מעבירים את החוק, אז צריך לעשות את זה בצורה מסודרת, שחלילה לא יהיה פגם.
חיים כץ: ההוא, עורך הדין, יגיד לך כן, תעביר את זה בהצבעה ונלך.
חיים כץ: זה לא עובד כך העניין.
חיים כץ: סיים את דבריך כדי שלא נחזור אליך אחר כך.
דן כרמלי: כל מה שאני רוצה לומר, אדוני, הוא שצריך להבין שהאצוות הקיימות כאן אושרו לשיווק.
דן כרמלי: צריך להבין שהאצוות הללו הן מלאים שלפעמים סופחו לשנה, שנתיים ושלוש.
דן כרמלי: זה לא משהו שניתן היה לתכנן אותו במסגרת תשעה חודשים.
דן כרמלי: ועוד דבר חשוב שצריך להבין – וכאן הוועדה כן יכולה להתגמש, אני חושב, וחברי הכנסת, וגם שרת הבריאות בעניין הזה – נוהל של משרד הבריאות מחייב את חברות התרופות להחזיק מלאי של שלושה חודשים.
דן כרמלי: דרך אגב, שירותי הבריאות למיניהן, קופות החולים למיניהן, חלקן דורשות מספקיות התרופות, מחברות התרופות, להחזיק מלאי של שישה חודשים.
דן כרמלי: זאת אומרת שאם הוועדה הנכבדה תתגמש בעניין אחד ותחריג את המלאי שקיים היום, לחילופין, תדחה את זה בשלושה חודשים בלבד, לא יותר – שלושה חודשים בלבד, לא יותר – יימצא פתרון לבעיה.
חיים כץ: בוא אני אגיד לך, אם אני הייתי היום האחראי, והייתי מנהל את העסק באופן עצמאי כעסק שלי – אני לא יודע איך ייגמר הדיון הזה – הייתי הולך הביתה, מריץ את המחשב, רואה כמה תרופות בגיוס של 600-500 איש, ילדים - - -
אורלי לוי אבקסיס: מה ילדים?
דן כרמלי: אי-אפשר.
דן כרמלי: GMP.
קריאה: אי-אפשר לעשות את זה.
משה חסיד: אני סמנכ"ל בחברת "נובולוג".
חיים כץ: אבל אני לא זוכר שקיבלת רשות דיבור.
חיים כץ: אנחנו נעלה למליאה.
חיים כץ: זה עכשיו?
קריאה: כן, כן, ההצבעות עכשיו.
חיים כץ: אנחנו נעלה למליאה, ואנחנו ניפגש פה – אני מקווה שההצבעות ייגמרו מהר – ב-18:30.
חיים כץ: עושים הפסקה.
חיים כץ: אנחנו עדיין יום שני בשבוע.
חיים כץ: נכון שאנחנו כבר אחר-הצהריים.
קריאה: פרק שלישי.
חיים כץ: הלילה עוד ארוך, ויש הרבה סשנים.
חיים כץ: עדיין י"ט באייר, ה-29.4.2013.
חיים כץ: אני מתכבד, שוב, לפתוח את ישיבת ועדת העבודה, הרווחה והבריאות בנושא:
חיים כץ: הצעת חוק לתיקון פקודת הרוקחים (הוראת שעה), התשע"ג-2013.
חיים כץ: בבקשה, ביקשת לדבר.
דן כרמלי: אדוני היושב-ראש, אני יכול להשלים?
חיים כץ: לא, אתה לא יכול.
דן כרמלי: אבל עצרת אותי ואני רוצה רק להשלים.
חיים כץ: סליחה, השלמת.
חיים כץ: בבקשה, לפרוטוקול, שם ותפקיד.
משה חסיד: משה חסיד, סמנכ"ל "נובולוג".
משה חסיד: אצלנו בחברה יש 2.8 מיליון מוצרים שאמורים לעבור התאמות.
משה חסיד: 95% מהמוצרים, מלבד ה-2.8 מיליון, מותאמים ומשווקים מזה כמה חודשים.
חיים כץ: זאת אומרת ש-2.8 הם 5%.
משה חסיד: משהו כזה.
משה חסיד: אריזות.
חיים כץ: זאת אומרת שיש לכם 58 מיליון אריזות, זה המכלול.
חיים כץ: זה מה שאתה אומר.
משה חסיד: כן, כן.
משה חסיד: "נובולוג" היא חברת הלוגיסטיקה של חברות התרופות הרב-לאומיות.
משה חסיד: רוב המוצרים מגיעים אלינו מותאמים מחו"ל, מלבד כמות של אחוזים בודדים ש"מגיירים" אותם כאן בארץ.
משה חסיד: "הגיור" נעשה תחת משרד הבריאות עם אישור GMP, ולכן החדרים שם - - -
חיים כץ: אתה עונה לי שאמרתי ילדים - -
משה חסיד: לגבי הילדים.
חיים כץ: - - אבל גם לך ברור שלא התכוונתי לילדים, תחת הכותרת ילדים, אלא התכוונתי לאנשים שיש להם את האישורים לעסוק בעניין הזה.
חיים כץ: כי בכל זאת אנחנו מתעסקים בתרופות.
משה חסיד: אז אנחנו עובדים מזה למעלה מחצי שנה בשתי משמרות על מנת להגיע לתקנה 20.
משה חסיד: אבל מה לעשות, צוואר הבקבוק – להערכתנו, תוך חודש עד מקסימום חודשיים הכול נגמר ואנחנו מסודרים.
משה חסיד: זו המציאות.
משה חסיד: המשפך הענק שיש - - -
חיים כץ: זאת אומרת, מה שאתה אומר לי בוודאות, שהשלב השני של החוק לא יכנס.
חיים כץ: אם יהיה שלב ראשון, אתה אומר שהשלב השני, אל חשש, לא יהיה.
נעה בן-שבת: לתקופה השנייה לא תגיע.
משה חסיד: לא, גם לתקופה הראשונה – רוב החברות יימצאו פתרונות איך להתמודד עם זה.
חיים כץ: יפה.
קריאה: במקרה שלכם.
משה חסיד: במקרה אצלנו.
חיים כץ: יפה דיברת.
חיים כץ: אהבתי.
משה חסיד: אבל מה לעשות שיש חברה אחת במדינת ישראל שהיא זאת שעושה את אותן מדבקות מיוחדות ואת אותן התאמות.
משה חסיד: היא נקראת חברת – לא נזכיר את שמה, אבל חברה אחת, וצוואר בקבוק - - -
חיים כץ: למה, אתה פוחד לפרסומת?
משה חסיד: היא לא אצלנו.
משה חסיד: לא, אין לה מתחרים.
משה חסיד: זו חברה אחת בארץ שעושה את המדבקות האלה.
חיים כץ: מי זאת?
משה חסיד: חברת "שופן".
אורלי לוי אבקסיס: והיא לא יכולה להוציא במדפסת?
משה חסיד: היא לא יכולה, כי עד שהבקרה מול משרד הבריאות, שמאושרת המדבקה והכול - - -
חיים כץ: זאת אומרת שעוד פעם משרד הבריאות לא בסדר.
משה חסיד: לא, משרד הבריאות מצוין.
משה חסיד: כולם בסדר.
משה חסיד: רק הרצון הוא - - -
חיים כץ: אין פה נציגים של משרד הבריאות, דבר חופשי.
משה חסיד: יש.
משה חסיד: יש נציגים.
משה חסיד: וזה הפחד.
חיים כץ: ואללה.
יעקב מרגי: יהיו לנו הרבה הזדמנויות לדון בבקשות הארכת תוקף מצד משרד הבריאות.
יעקב מרגי: הרבה חוקים והרבה סעיפים.
משה חסיד: אדוני היושב-ראש, לי יש שאלה מציאותית.
משה חסיד: החוק עובר היום, על הצד שהוא עובר.
משה חסיד: הרי בכל מקרה, גם אם מחר אני אבוא כחברה ואגיד בואו נשלם עלות - - -
חיים כץ: אני סומך עליך שאתה יודע בדיוק מה לעשות.
משה חסיד: אין מנגנון, רק עוד 20 יום.
חיים כץ: תקשיב, אני סומך עליך שאתה יודע מה לעשות.
חיים כץ: למה אתה צריך להגיד מה שאתה לא צריך להגיד?
חיים כץ: כבוד העורך דין המדופלם.
דן כרמלי: עורך דין דן כרמלי, סמנכ"ל איגוד לשכות המסחר.
דן כרמלי: אנחנו סיימנו את החלק הראשון של הדיון כשביקשת ממני לעצור, לאחר שציטטתי מהתזכיר שהופץ על-ידי משרד הבריאות, שם אנשי המקצוע של משרד הבריאות קבעו שהם יודעים שיש בעיה מבחינת המלאי.
דן כרמלי: שם הם קבעו כתוצאה מכך, על-פי נוסח תזכיר החוק, שהם מציעים לדחות את מועד התחילה ל-1 לינואר 2014.
דן כרמלי: אני מתאר לעצמי שהנסיבות לא השתנו, הדעה המקצועית לא השתנתה.
דן כרמלי: אני אומר אדוני, אני לא מבין - - -
חיים כץ: איזה תאריך אתה מבקש?
דן כרמלי: אני לא מבקש את ה-1 לינואר 2014.
חיים כץ: מה אתה כן מבקש?
דן כרמלי: אני מבקש שלושה חודשים, ויש לי נימוק לכך.
דן כרמלי: מכיוון שעל-פי נהלי משרד הבריאות, אדוני, חובה על חברות התרופות להחזיק מלאי קבוע של שלושה חודשים - - -
חיים כץ: אמרת את זה.
חיים כץ: ויש תרופות שצריך חצי שנה.
דן כרמלי: נכון, על-פי דרישות קופות החולים.
חיים כץ: זה היה מזמן, לפני חצי שעה, אבל אנחנו זוכרים.
דן כרמלי: מצוין.
דן כרמלי: נקודה אחרונה שאני מבקש להעלות, אדוני, דובר בחלק הראשון של הדיון על כך שבמסגרת הצעתה של חברת הכנסת אורלי לוי בהקשר לתרופות OTC, תרפות ללא מרשם – מדובר על מגוון של כ-450 תרופות, שבדיונים מול משרד הבריאות ובגיבוי של הוועדה, ניתנו לחברות 30 חודשים להיערך לעניין.
דן כרמלי: כאשר אנחנו מדברים על מגוון של כ-4,500 תרופות ניתן זמן היערכות של תשעה חודשים בלבד - - -
אורלי לוי אבקסיס: זה היה אז כי - - - ההתחלה הזה הוא ראשוני, אז מאחר שהתארגנתם אז, היה צריך - - -
חיים כץ: אורלי, את רוצה לצאת לפני 00:00?
דן כרמלי: אני חושב שכאשר נותנים למגוון של 450 תרופות זמן היערכות ריאלי שדנו בו, של 30 חודשים, תשעה חודשים זה לא זמן ריאלי.
דן כרמלי: כל הבקשה היא שלושה חודשים נוספים.
חיים כץ: משרד הבריאות רוצה להגיב?
נילי דיקמן: אני חושבת שהמנכ"ל התייחס לכל הנושאים האלה.
נילי דיקמן: לא מדובר בתקופת היערכות של תשעה חודשים.
נילי דיקמן: מדובר בתקופה נוספת של תשעה חודשים, לאחר שנה וחמישה חודשים שניתנו בהתחלה.
קריאה: גם אז זה לא מגיע ל-30 חודשים.
דן כרמלי: ועדיין זה לא מגיע ל-30 חודשים.
נילי דיקמן: בסדר, וגם באוגוסט - - -
דן כרמלי: על מגוון של 4,500 תרופות.
קריאה: עם היקף תרופות אדיר.
נילי דיקמן: אנחנו שמענו עכשיו שדרוש עוד חודש.
נילי דיקמן: אז, הנה, עובדה כנראה - - -
דן כרמלי: תלוי למי.
דן כרמלי: "נובולוג" זה בהקשר של החברות הרב-לאומיות.
חיים כץ: חברת הכנסת אורלי לוי-אבקסיס, ביקשת כל כך יפה, ואפילו לא התפרצת עכשיו פעם אחת.
אורלי לוי אבקסיס: חיים, אתה יודע שפה זה סיעור מוחות בין היתר.
אורלי לוי אבקסיס: הרבה פעמים קופץ לך משהו שקשה לחכות אתו כי הוא רלוונטי לאותה נקודת זמן.
אורלי לוי אבקסיס: בהקשר של הצעת החוק שלי, שהייתה על תרופות ללא מרשם, בגלל שזה היה משהו מהפכני ומשהו ראשוני, אז באמת נתנו להם את כל הזמן שבעולם, אפילו Over, 30 חודשים, כדי להתארגן לכך.
אורלי לוי אבקסיס: עכשיו בהצעת החוק הספציפית שבה אנחנו דנים, אני חושבת שבגלל שהיה להם את הניסיון הם יכולים היו להיערך.
אורלי לוי אבקסיס: עכשיו אני רוצה להגיד משהו, אני רוצה להודות לך, חיים - -
חיים כץ: לי?
אורלי לוי אבקסיס: - - לך, ולחברי הוועדה על כך שברגישות המתבקשת לוועדה, שהיא לא נושאת רק את הכובע של ועדת הבריאות, אלא ועדת העבודה, הרווחה והבריאות – אנחנו גם בכובע גם של רווחה.
חיים כץ: והקטע של הפנסיה, לפחות בקרנות הוותיקות.
אורלי לוי אבקסיס: גם שם צפוי לנו לא מעט להאיר עיניים - - -
חיים כץ: למה אני מדגיש את זה?
חיים כץ: כי אם תהיה העלאת גיל פרישה, זה צריך לבוא לפה בגלל הקרנות הוותיקות, וכנראה ינסו להעביר את זה למקום אחר שיהיה קל יותר.
אורלי לוי אבקסיס: אנחנו לא ניתן.
אורלי לוי אבקסיס: אנחנו נשתדל.
אורלי לוי אבקסיס: בכל מקרה, מה שאני חושבת זה שהצלחנו להשים פה על סדר היום לא רק את הנושא של הבריאות, אלא את הנושא של הרווחה.
אורלי לוי אבקסיס: והכובע הזה הרבה פעמים חופף – הנושאים האלה הרבה פעמים חופפים גם לרווחה וגם לבריאות.
אורלי לוי אבקסיס: ואני רוצה לומר תודה רבה לשרת הבריאות ולשר האוצר שהבינו את הקושי של אזרחים ותיקים מעוטי יכולת לרכוש תרופות והקצו לנו כספים לשם כך.
חיים כץ: ללא קשר להצעת החוק.
אורלי לוי אבקסיס: ללא קשר להצעת החוק, אבל בהחלט הקשיבו לחברי הוועדה - -
קריאה: הפוליטיקה החדשה.
אורלי לוי אבקסיס: - - שהאירה את הבעייתיות הזו, ומצאו את התקציב הנדרש.
אורלי לוי אבקסיס: זה עדיין לא מספיק, אבל ישנה איזושהי קרן.
אורלי לוי אבקסיס: זה החור – איך אמרת?
אורלי לוי אבקסיס: הסדק בקיר – מתישהו אנחנו נמלא את זה בעוד.
אורלי לוי אבקסיס: ועכשיו לעניין כאן, אני באמת שמחה שגם חברי הכנסת החדשים מגלים רגישות חברתית.
אורלי לוי אבקסיס: אני מקווה שאנחנו נמשיך בהמשך וקרנה של הוועדה הזו מהכנסת הקודמת תמשיך גם לכנסת הזו ולבאים בתור.
חיים כץ: אני רוצה להגיד משהו לחברות התרופות.
חיים כץ: אני מאמין באמונה שלמה שאם הייתם חושבים שהיו סנקציות כלשהן על אי-עמידה בביצוע החוק – ומשרד הבריאות אשם לא קטן שנתן לכם להאמין שכך הוא הדבר.
חיים כץ: גם הם יותר מפעם אחת, ויותר מפעמיים – אני אומר את זה עכשיו בגלל שהמנכ"ל הגיע, אחרת לא הייתי אומר את זה.
חיים כץ: אחרת לא הייתי אומר.
חיים כץ: בגלל שהמנכ"ל הגיע, שגם משרד הבריאות – פה בוועדה הזאת יותר מפעם ויותר מפעמיים – יותר מפעם ויותר מפעמיים – באים ושואלים איפה אתם בעמידה בלוחות זמנים של קביעת תקנות שמאפשרות כניסה של חוקים לפעולה?
חיים כץ: אנחנו מעבירים הצעות חוק, ואם אין להן תקנות, אי-אפשר ליישם אותן.
חיים כץ: אנחנו באים עם התקנות, ואתם אומרים שנה, ועוברת שנה, ועוד שנה, ושנה, ואצלכם עסוקים.
חיים כץ: אני לא יודע מה להגיד לך, אני סמכתי על זה שאמרו ואללה, מנסים לעשות סדר במגרש הזה.
חיים כץ: כולם – אבל כולם – יבינו שכשיש חקיקה צריך להתייחס ברצינות.
חיים כץ: חקיקה זה לא בשביל להגיד שהח"כ העביר עוד חוק, או פחות חוק, או רבע חוק יותר, או רבע חוק פחות.
חיים כץ: מושקעת פה עבודה של המערכת המשפטית, מושקעת עבודה של הח"כים, מושקעת עבודה על מנת לנסות ולשפר את איכות החיים של האזרחים במדינת ישראל.
חיים כץ: ולא הכול זה כסף.
חיים כץ: כסף זה חשוב, אבל לא הכול זה כסף.
חיים כץ: אם היה נדמה לכם, לדעתי – נדמה לכם – שיכולות להיות אגרות מסוימות על אי-עמידה בחקיקה, ברור לי שהזמן היה מספיק די והותר.
חיים כץ: גם אם הייתם צריכים לקום שעה אחת קודם.
חיים כץ: ופה, כשאמרו תשעה חודשים או שנה, הייתם אומרים תדע לך שאנחנו לא נדע לעמוד בלוחות הזמנים האלה.
חיים כץ: אנחנו צריכים עוד חודש.
חיים כץ: אנחנו צריכים עוד חודשיים.
חיים כץ: וכמי שמעיד על זה שהיה פה, וישב גם מול חלק מכם, כשעמדתם על זה ואמרתם אנחנו צריכים עוד חודש, קיבלתם.
חיים כץ: כשאמרתם אנחנו צריכים עוד חודשיים, קיבלתם.
חיים כץ: בחקיקה.
חיים כץ: לא רבנו עוד חודשיים, עוד שלושה.
חיים כץ: המטרה הייתה לחוקק.
חיים כץ: ברגע שחוקקנו נגמר.
חיים כץ: אמרנו עשינו את מה שאנחנו צריכים.
חיים כץ: ואללה, חיכינו כל כך הרבה, נחכה עוד חודש, עוד חודשיים.
חיים כץ: גם אתם שידרתם שתעמדו בזה.
חיים כץ: וצר לי שלא עמדתם בזה.
מיקי רוזנטל: אני רוצה רק לומר – אני לא יודע מה יהיו תוצאות ההצבעה – אני מאוד מקווה שלא ייגרעו תרופות ולא ייעלמו תרופות, ושלא יהיה פתאום מחסור בתרופות כאלה ואחרות.
מיקי רוזנטל: כי החיים נמשכים, והוועדה הזאת נמשכת.
מיקי רוזנטל: אני מציע לכם - - -
חיים כץ: מיקי, זה מיותר.
יעקב מרגי: הסר דאגה מליבך.
ענת מימון: אני רק אעיר, אנחנו מקריאים נוסח שהונח בפניכם, שיש בו קצת שינויים מהנוסח שפורסם לקריאה ראשונה.
ענת מימון: אלו שינויי נוסח בעיקר.
ענת מימון: אנחנו נעבור על הסעיפים.
יובל יעקבי: "נוסח לדיון בוועדת העבודה, הרווחה והבריאות ביום 29.4.2013 הצעת חוק לתיקון פקודת הרוקחים (מס' 20) (תיקון מס' 2 – הוראת שעה), התשע"ג–2013, (הכנה לקריאה השנייה והשלישית).
יובל יעקבי: " "הוספת סעיפים 5 עד 7 – 1.
יובל יעקבי: בחוק לתיקון פקודת הרוקחים (מס' 20), התשע"א–2011, אחרי סעיף 4 יבוא: "הוראות מעבר 5. (א) בסעיף זה – "בעל רישום", "המנהל", "רעל", "רעל רפואי", "תכשיר" ו"תכשיר בלא מרשם" – כהגדרתם לפי הפקודה; "פרטי הסימון" – הפרטים כמפורט להלן, לפי העניין, על גבי תווית האריזה של תכשיר: (1) לעניין כל תכשיר, למעט תכשיר בלא מרשם – שם התכשיר בערבית וברוסית, ולעניין תכשיר שמצורף לו עלון לצרכן – גם המילים "יש לעיין בעלון לצרכן לפני השימוש" בכל אחת מהשפות האמורות, כנדרש לפי סעיף 30(א) לפקודה; (2) לעניין תכשיר לשימוש חיצוני – המילים "לשימוש חיצוני" ברוסית, כנדרש לפי סעיף 30(ב) לפקודה; (3) לעניין תכשיר המכיל רעל או רעל רפואי – המלה "רעל" ברוסית, כנדרש לפי סעיפים 35(ב) או 51(ב) לפקודה, לפי העניין".
יובל יעקבי: "(ב) על אף ההוראות לפי הפקודה לעניין חובת סימון אריזות של תכשירים בפרטי הסימון – (1) בתקופה של שלושה חודשים מיום תחילתו של חוק זה (בסעיף זה – תקופת השיווק הראשונה), רשאי בעל רישום לשווק תכשיר לפי הוראות הפקודה בלא פרטי הסימון, אם הודיע בכתב למנהל כפי שיורה המנהל, לפני מועד תחילת השיווק, על רצונו לשווק את התכשיר בלא פרטי הסימון, ושילם היטל כאמור בסעיף קטן (ד) בעד פעולות המנהל לפי סעיף 6; (2) בעל רישום שהודיע למנהל כאמור בפסקה (1), רשאי להמשיך ולשווק תכשיר לפי הוראות הפקודה בלא פרטי הסימון בתקופה של שלושה חודשים נוספים מתום תקופת השיווק הראשונה (בסעיף זה – תקופת השיווק השנייה), אם שב והודיע בכתב למנהל כפי שיורה המנהל, לפני מועד תחילת השיווק, על רצונו להאריך את תקופת השיווק של התכשיר בלא פרטי הסימון, ושילם היטל נוסף כאמור בסעיף קטן (ד) בעד פעולות המנהל לפי סעיף 6".
ענת מימון: מה שבינתיים עברנו עליו הוא סעיף ההגדרות, שכרגע אנחנו מתקנים בתיקון מס' 20, ואנחנו מוסיפים את ההגדרות הרלוונטיות.
ענת מימון: מדובר על פרטי הסימון שתוקנו בתיקון מס' 20 – שם התרופה, "נא לעיין בעלון לצרכן", "לשימוש חיצוני" ו"רעל".
ענת מימון: אלה פרטי הסימון, ולגביהם בסעיף שלאחר מכן, בסעיף קטן (ב), אנחנו אומרים שעל אף הוראות הפקודה שקובעות את החובה לסמן את אותם פריטים, אנחנו מאפשרים למעשה שתי תקופות שיווק, כשבאותן תקופות אפשר יהיה לשווק את הפריטים ללא הסימון.
ענת מימון: התנאי הוא שאותו בעל רישום יודיע למנהל מראש לפני על הכוונה לשווק באופן הזה, וישלם את ההיטל.
ענת מימון: התקופה הראשונה מתחילה ב-1 במאי, והיא נמשכת שלושה חודשים.
ענת מימון: מיד באופן עוקב לאחר מכן שלושה חודשים נוספים, זו התקופה השנייה.
ענת מימון: אלו תקופות קבועות לגבי כולם.
יעקב מרגי: סליחה, רק שאלה, כשמפנים אותו לעלון לצרכן, העלון לצרכן בערבית וברוסית יודפס?
קריאה: בערבית כן.
יעקב מרגי: אז למה את מפנה אותו?
ענת מימון: זה היה תיקון מס' 20.
אורלי לוי אבקסיס: לא, זו הצעת החוק הפרטית, זה מה שהוא בחר לכתוב שם.
ענת מימון: הוא יידע למעשה שהוא צריך לקרוא איזושהי הוראה לפני שהוא משתמש.
יעקב מרגי: אז רק שם התרופה שיהיה על גב האריזה.
יובל יעקבי: "(ג) המנהל רשאי, במקרים חריגים ובהחלטה מנומקת, להתיר לבעל רישום, על פי בקשה בכתב, להמשיך ולשווק תכשיר בלא פרטי הסימון לתקופה של שלושה חודשים נוספים מתום תקופת השיווק השנייה, אם שוכנע כי שהתכשיר חיוני ויש חשש שהפסקת שיווקו תפגע בבריאות הציבור".
ענת מימון: זאת תקופה שלישית, שלמעשה שונה משתי התקופות שלפני.